অসমত বহু মূল্যবান গছ এতিয়া বিলুপ্তপ্ৰায় হ'বলৈ ধৰিছে। এনে ধৰণৰ বিলুপ্ত হ'বলৈ ধৰা থলুৱা গছসমূহ সংৰক্ষণৰ ওপৰত গুৰুত্ব প্ৰদান কৰা হৈছে উত্তৰ অসমত। এই মন্তব্য উত্তৰ অসমৰ বন বিভাগৰ আয়ুক্ত পি শিৱকুমাৰৰ। কালি বিশ্বনাথ চাৰিআলি প্ৰেছ ক্লাৱত আয়োজিত এক অনুষ্ঠানত অংশ গ্ৰহণ কৰি বন বিষয়া গৰাকীয়ে এইদৰে কয়।
প্ৰকৃতিবিদ সৌৰভ কুমাৰ বৰকটকীয়ে আঁত ধৰা অনুষ্ঠানত বন বিষয়া কুমাৰে বিশ্বনাথ জিলাৰ বিহালি সংৰক্ষিত বনাঞ্চলক অসমৰ এক অমূল্য আৰু প্ৰচুৰ সম্ভাৱনা পূৰ্ণ বনাঞ্চল বুলি অভিহিত কৰাৰ লগতে একক প্ৰচেষ্টাৰে বোলা গছ আৰু আন মূল্যবান বহু গছপুলিৰ নাৰ্ছাৰী তৈয়াৰ কৰি সংৰক্ষণৰ পৰিকল্পনাৰ কথাও উল্লেখ কৰে।
অনুষ্ঠানত অংশগ্ৰহণ কৰি পূব শোণিতপুৰৰ নৱ নিযুক্ত বন সংমণ্ডল প্ৰাধিকাৰী সুভাষ কডমে বিশ্বনাথক সেউজীয়া বিশ্বনাথ হিচাপে গঢ় দিয়াৰ প্ৰচেষ্টা হাতত ল'ব বুলি মন্ত্যব কৰি কয় যে বিহালিৰ হাতিদিপুকে ধৰি পৰ্যটনৰ আকৰ্ষণীয় স্থান বোৰ নতুন ৰূপত গঢ় দিয়া, পৰিত্যক্ত ভূমিত পুনৰ বৃক্ষ ৰোপণ কৰা আদিত তেওঁ গুৰুত্ব দিব।
এই অনুষ্ঠানত বিশ্বনাথৰ সাংবাদিক সকলক একোটাকৈ মেহৰগণি গছৰ পুলি বিতৰণ কৰা হয়। অনুষ্ঠানৰ আৰম্ভণিতে সাংবাদিক পুলক হাজৰিকা, আমিৰ খান, কাজি জেইদুল ইছলাম, জগতাৰ সিং, জয়ন্ত বৰুৱা আদিয়ে অতিথি সকলক আদৰণি জনায়।
প্ৰেছ ক্লাৱৰ সম্পদক বসন্ত বৰাই উদ্দেশ্য বাখ্যা কৰা অনুষ্ঠানত জ্যেষ্ঠ সাংবাদিক নিৰঞ্জন হাজৰিকা, দিব্যজ্যোতি নাথ, অৰূপ কাকতি, ভাস্কৰ জ্যোতি বৰা, ভাস্কৰ বৰা আদিয়ে অংশ লয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
